தருமபுரி மாவட்டம் பென்னாகரம் அடுத்த ஏரியூர் பகுதியில் சின்னப்பநல்லூர் என்ற கிராமத்தில் கிருஷ்ணன் என்பவரது விளை நிலத்தில் கடந்த சில நாட்களுக்கு முன்பு குடம் நிறைய தங்கநாணயங்கள் சிக்கியதாகவும் வருவாய்த்துறையினருக்கு ராஜா என்பவர் தகவல் தெரிவித்தார். இதைத் தொடர்ந்து சின்னப்பநல்லூருக்கு நேற்று நேரில் சென்று வருவாய்த்துறையினர் விசாரணை நடத்தினர். மேலும் புதையல் கிடைத்ததாகக் கூறப்பட்ட விளைநிலத்தையும் பார்வையிட்டனர். அந்த நிலத்தில் சில இடங்களில் தோண்டப்பட்டு இருந்தது தெரியவந்தது. ஆனால் நிலத்தை மேம்படுத்தவே தாங்கள் தோண்டியதாக நில உரிமையாளர்கள் கூறியுள்ளனர்.